Dragan Lakićević

**Dragan Lakićević** (5. avgust 1954, Kolašin) je srpski pesnik, pripovedač, romansijer, tumač i priređivač književnosti. Prevođen na ruski, grčki, engleski, nemački, švedski, holandski, poljski, italijanski, beloruski, rumunski i jermenski jezik.

## Srpski književnik
Osnovnu školu učio u Kolašinu, gimnaziju u Titogradu (Podgorici), studije književnosti završio na Filološki fakultet u Beogradu. 
Zaposlen u izdavačkoj delatnosti: urednik izdavačkog preduzeća Rad u Beogradu od 1979. do 1992. Urednik Srpska književna zadruga od 1992. Od 1972. godine živi u Beogradu.

Lakićević je bio urednik književnih časopisa “Raskovnik” i “Književna kritika”, kao i dečjeg pravoslavnog lista “Svetosavsko zvonce”

Prve pesme objavio je 1970. godine u sarajevskim “Malim novinama” i u “Politici za decu” u Beogradu, a prve pesničke knjige 1976: Između nas zima, u izdanju Matice srpske (Novi Sad) i Drugo lice, u izdanju Književne omladine Srbije (Beograd).

Uredio i priredio veliki broj knjiga, izdanja i edicija, među kojima i kolekciju “Srpska književnost za decu” u gotovo 100 knjiga.

Sačinio više antologijskih izbora: srpskih i svetskih bajki i srpske poezije za decu.

Za svoj književni rad dobio je priznanja: “Smeli cvet” Saveza omladine Srbije, Orden “Zlatni jež”, Književna nagrada “Politikinog Zabavnika”, “Zmaj Ognjeni Vuk”, Kočićevo pero, Deretina knjiga godine, Pečat varoši sremsko-karlovačke, Vukova nagrada, Milan Rakić, "Odzivi Filipu Višnjiću", "Gračanička povelja, "Marko Miljanov"…

Novinar Miloš Jevtić objavio je knjigu razgovora sa Draganom Lakićevićem, pod naslovom Vernik poezije, a pisac Dejan Vukićević Bibliografiju Dragana Lakićevića od 1970. do 2004. godine. Jasmina Milašinović autor je knjige Vuk koji je bežao od sebe – o delima Dragana Lakićevića.

## Važnija dela
### Pesme
Između nas zima, Drugo lice, Istorija bolesti, Sveće na snegu, Sneg pada dušo, Snežni vrt, Snežna ikona, Pesma je tako blizu, Pesnik snega, Pesme za jednog čitaoca

### Poeme
Porodični album, Porodični azbučnik, Porodične poeme

### Romani
Studengrad, Zemaljski ključ, Četni đavo, Mastermajnd, Ljubavna knjižica, Sabor poginulih

### Knjige priča
Guslar na harmonici, Ludački rukopis, Štap Svetog Save – legende, Kosovske legende, Štap patrijarha Pavla - legende, Legende o Beogradu, Slatka je muzika, Srpske legende, Njegoševe stope

### Knjige za decu
Bajka o jabuci, Mač kneza Stefana, Princeza i lav, Onoga leta, Beogradska princeza, Goca je nešto lepo, Laki, Robin Hud iz Topčiderske šume, Povratak Petra Pana

### Antologije
Srpske narodne bajke, Srpske junačke pesme, Antologija srpske poezije za decu, Čarobna knjiga – svetske priče za decu, Antologija svetskih priča za decu, San o jabuci – svetske ljubavne priče, San o plavoj svetlosti – svetske ljubavne priče…

### Kritičko-istraživačke knjige
Vuk i ajduk, narodne pripovetke u novim zapisima; Pepeljugina papuča, priroda usmene književnosti; Jedna pesma; Reče mi jedan pesnik, Srpski Homer…

## Izvori
* Biografija onlajn tekst Dragan Lakićević 
* Pisma iz Otadžbine 
* Narodna biblioteka Srbije - Elektronski katalog

## Dodatna literatura
* Dejan Vukićević, Bibliografija Dragana Lakićevića, Dereta, Beograd, 2006.
* Jasmina Milašinović, Vuk koji je bežao od sebe, čitajući knjige Dragana Lakićevića, Podgorica- Beograd, Obodsko slovo- Partenon, 2006.
* Snežana Šarančić-Čutura, Novi život stare priče, Novi Sad, Zmajeve dečje igre, 2006.
* Slavoljub Obradović, Nepresahlo vrelo epske pesme, Kruševac, Bagdala, 2006.
* Branko Popović, Kritika promišljanja; Beograd, Javno preduzeće Službeni list SRJ, 2002.
* Živko Malešević, Glasnici novog pisma, eseji i kritike, Banja Luka, Udruženje književnika Srpske, 2005.
* Stojan Đorđić, O pesničkim knjigama, Beograd, Rad, 2001.
* Slavko Gordić, Obrazac i čin, ogledi o romanu, Novi Sad, Matica srpska, 2005.
* Miloš Jevtić, Vernik poezije, razgovori sa Draganom Lakićevićem, Beograd, Partenon, 2002.
* Marko Paovica, Poetika snega, Letopis Matice Srpske, 2017.
* Aleksandra Žeželj Kocić, Karnevalska igra božjih ljudi, Nova Zora, 2017.

## Vanjske veze
* Dijaspora 
* Riznica srpska 
* Srpska književna zadruga
* Knjižara
* Otadžbina se piše velikim slovom, Intervju, Politika
* Prošlo najviše kazuje budućem, Intervju, Politika
* O božjim ljudima Beograda, Intervju, Politika
* Lakićeviću nagrada "Marko Miljanov"
* Večni sjaj detinjstva: Dragan Lakićević - RTS